Diari Oficial de la Generalitat Valenciana


Sumari del DOGV 4496, del 09-05-2003 (2003/5213)

RESOLUCIÓ de 25 d'abril de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen sis beques per a la realització de pràctiques professionals en la Subsecretaria de l'Oficina de Ciència i Tecnologia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4496

Data del DOGV
:   09-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5213


Data del document
:   25-04-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * enginyer
    * assignació per estudis
    * estadística
    * matemàtiques
    * ajuda pública
    * ciència econòmica
    * suport econòmic
    * professió de la informàtica

RESOLUCIÓ de 25 d'abril de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen sis beques per a la realització de pràctiques professionals en la Subsecretaria de l'Oficina de Ciència i Tecnologia. [2003/X5213]
  
La Presidència de la Generalitat Valenciana, en el marc de la política dirigida a l'especialització d'universitaris que hagen finalitzat els seus estudis en dates recents, convoca la concessió de sis beques perquè puguen accedir a la realització de pràctiques professionals en la Subsecretaria de l'Oficina de Ciència i Tecnologia.
  
Esta actuació es troba arreplegada en els objectius i les activitats del Programa pressupostari 542.40 €Foment i Coordinació de I+D+I?, ja que existix suficient consignació pressupostària en la Llei de Pressupostos de la Generalitat Valenciana per a l'exercici 2003.
  
El Decret 108/1992, de 6 de juliol, del Govern Valencià, regula el procediment general al qual s'han d'adaptar les convocatòries per a la concessió de beques per part dels diferents departaments del Govern Valencià i els seus organismes autònoms.
  
En virtut de la delegació d'atribucions del president de la Generalitat Valenciana establida en l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Es convoquen sis beques per a la realització de pràctiques professionals en l'àmbit de les necessitats de la Subsecretaria de l'Oficina de Ciència i Tecnologia de la Presidència de la Generalitat Valenciana, i s'aproven les bases per les quals es regirà la seua concessió, incloses com a annex I en la present resolució, en el marc d'allò disposat en el Decret 108/1992, de 6 de juliol, del Govern Valencià, pel qual es regula la concessió de beques.
  
Segon
  
La dotació econòmica de les beques es sufragarà a càrrec del capítol IV, línia T5212, aplicació pressupostària 01.19.084.31.5, per un import global màxim de 49.000 euros.
  
Tercer
  
La present resolució entrarà en vigor el dia següent a la seua publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent a la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent a la publicació de la present resolució.
  
València, 25 d'abril de 2003.- El subsecretari de l'Oficina de Ciència i Tecnologia: Javier Quesada Ibáñez.
  
ANNEX I
  
Bases de la convocatòria de sis beques per a la realització de pràctiques professionals en la Subsecretaria de l'Oficina de Ciència i Tecnologia de la Generalitat Valenciana
  
1. Objecte específic de la convocatòria
  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, de sis beques de pràctiques professionals, en la Subsecretaria de l'Oficina de Ciència i Tecnologia, en les següents àrees de coneixement:
  
- Dos en l'àrea d'estadística
  
- Dos en l'àrea d'informàtica
  
- Una en l'àrea d'econòmiques
  
- Una en l'àrea d'enginyeria
  
2. Requisits de les persones beneficiàries
  
Per a optar a estes beques serà necessari el compliment dels següents requisits:
  
a) Tindre la nacionalitat espanyola, o ser nacional d'un estat membre de la Unió Europea o ser estranger amb el permís de residència a Espanya i, en tot cas, residir a la Comunitat Valenciana en el moment de sol·licitar la beca.
  
b) Els aspirants hauran d'estar en possessió de la titulació de la llicenciatura amb data de finalització dels estudis posterior al mes de maig de 1999, en alguna de les següents llicenciatures o homologades o equivalents en la Unió Europea:
  
Àrea d'Estadística
  
- Matemàtiques
  
- Ciència i Tècniques Estadístiques
  
Àrea d'Econòmiques
  
- Ciències Econòmiques i Empresarials
  
- Administració i Direcció d'Empreses
  
Àrea d'Informàtica
  
- Informàtica
  
- Enginyeria en Informàtica
  
Àrea d'Enginyeria
  
- Enginyeria Industrial
  
- Enginyeria en Organització Industrial
  
3. Dotació i duració de les beques
  
La dotació de cada una de les beques és de 1.020 euros bruts mensuals, de la qual es deduiran les corresponents retencions fiscals. Les beques meritaran per mensualitats completes. Els efectes econòmics i administratius es produiran amb referència a la situació de dret del becari/ària el dia 15 del mes corresponent.
  
El període de gaudi començarà el primer dia del mes següent al mes que s'efectue l'adjudicació, i finalitzarà el 31 de desembre de 2003. No obstant això, el dit període es podrà prorrogar per als mesos que resten fins a completar el període màxim de gaudi d'un any que establix l'article 3 del Decret 108/1992, sempre que hi haja consignació pressupostària per a l'exercici 2004.
  
4. Termini de presentació de sol·licituds i documentació
  
1. El models d'impresos normalitzats (sol·licituds i altres documents) estaran disponibles en l'adreça d'internet http://www.gva.es/ocyt i en el Registre General de l'Agència Valenciana de Ciència i Tecnologia, c/ de Colom, 66 (València).
  
2. El termini de presentació de sol·licituds serà de 15 dies hàbils comptadors des del dia següent al de la publicació d'esta convocatòria en el Diari Oficial de la Generalitat Valenciana.
  
3. Les sol·licituds i al documentació, així com qualsevol tipus de correspondència posterior, es dirigiran a la Subsecretaria de l'Oficina de Ciència i Tecnologia i es presentaran en el Registre General de l'Agència Valenciana de Ciència i Tecnologia (c/ de Colom, 66, 46166 València), o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud es trameta per correu certificat, s'haurà de presentar en la corresponent oficina de correus, en sobre obert perquè es puga estampar el segell de la data en l'imprés de sol·licitud.
  
4. L'imprés de sol·licitud s'acompanyarà dels següents documents (tant els impresos de sol·licitud com la documentació requerida es troben en l'adreça d'internet abans referida i s'hauran de presentar en doble exemplar):
  
a) Currículum vitae de la persona sol·licitant
  
b) Fotocòpia confrontada del document nacional d'identitat, del document equivalent en el cas de nacionals d'estats membres de la Unió Europea, o permís de residència en el cas de nacionals dels estats no membres de la Unió Europea, i el número d'identificació d'estrangers (NIE). Quan en estos documents figure una adreça que no siga de la Comunitat Valenciana, s'haurà de presentar el certificat d'empadronament o altre document que acredite la residència de la Comunitat Valenciana.
  
c) Fotocòpia confrontada del títol de la llicenciatura o de l'enginyeria o el resguard acreditatiu d'haver-lo sol·licitat.
  
d) Fotocòpia confrontada del certificat acadèmic complet de les matèries cursades on figure les qualificacions obtingudes i les dates en què s'obtingueren.
  
e) Fotocòpies confrontades de qualsevol altres documents que acrediten la possessió del títol o dels mèrits acadèmics que desitgen al·legar.
  
f) Declaració responsable de no tindre relació laboral que supose una semblant activitat o que impedisca el compliment de les obligacions com a becari/ària, d'estar al corrent de les obligacions fiscals i de la Seguretat Social, de no ser beneficiari/ària de cap altra beca per a la mateixa o semblant activitat i de disposar de cobertura sanitària, que haurà de ser substituïda pels corresponents certificats en el cas de resultar beneficiaris/àries d'una beca, segons el que el disposa l'Orde de 30 de maig de 1996, de la Conselleria d'Economia i Hisenda.
  
5. Únicament s'admetrà una sol·licitud per persona sol·licitant per a cada una de les beques que conté la present resolució.
  
6. Els mèrit adduïts hauran de ser acreditats per mitjà de la presentació de documents originals o de fotocòpies compulsades. No es valoraran els mèrits que no s'acrediten documentalment.
  
7. Finalitzat el termini de presentació de sol·licituds, i una vegada revisades estes, per mitjà de resolució del subsecretari de l'Oficina Ciència i Tecnologia es publicarà en el tauler d'anuncis de la Subsecretaria de l'Oficina de Ciència i Tecnologia i en l'adreça d'internet indicada en l'apartat 4.1, una relació de totes les sol·licituds que no reunisquen els requisits exigits, perquè en el termini de deu dies s'esmene la falta o es complete la documentació preceptiva, amb indicació que, si així no es fa, se li tindrà per desistit de la seua sol·licitud, amb la resolució prèvia en la qual es declare esta circumstància i amb indicació dels fets produïts i la resta de normes que són d'aplicació.
  
Així mateix, en la resolució es farà pública la relació provisional de sol·licituds excloses, amb expressió de la causa, perquè les persones interessades presenten les al·legacions que estimen oportunes en el mateix termini de deu dies.
  
Transcorregut el termini anterior, per mitjà de resolució del subsecretari de l'Oficina de Ciència i Tecnologia, es publicarà en el tauler d'anuncis abans esmentat i en l'adreça d'internet referida, les relacions definitives d'admesos, d'exclosos i de desistits en la convocatòria.
  
La retirada de la documentació presentada, per a les sol·licituds excloses, desistides o desestimades després del procés de selecció, podrà efectuar-se dins dels sis mesos següents a la resolució definitiva de la convocatòria. La documentació no arreplegada passat este termini, podrà ser destruïda.
  
5. Avaluació i selecció
  
5.1 L'avaluació i la selecció de les sol·licituds es realitzarà en concurrència competitiva, es tindrà en compte exclusivament la documentació aportada en la sol·licitud, per la qual cosa es prescindirà del tràmit d'audiència, d'acord amb el que disposa l'article 84.4 de la Llei 30/1992, de 26 de novembre. No es tindran en compte per a resoldre altres fets, al·legacions o proves que les adduïdes per part de les persones interessades.
  
5.2 L'avaluació de les sol·licituds es realitzarà d'acord amb els següents criteris:
  
- Expedient acadèmic de la llicenciatura contemplada en el punt segon: fins 4 punts
  
- Coneixements de programari estadístic i / o ofimàtica avançada: fins 3 punts
  
- Formació extraacadèmica: fins 2 punts
  
- Experiència professional: fins 2 punts
  
- Idiomes comunitaris: fins 1 punt
  
- Coneixements de valencià: fins 1 punt
  
6. Procés de selecció
  
6.1 Per a l'examen de les sol·licituds de beques es constituirà una comissió avaluadora, formada a este efecte segons allò que preveu el Decret 108/1992, i que tindrà la composició següent:
  
- President/a: el / la cap de Servei de Planificació i Coordinació
  
- Vocal: el / la cap de Servei d'Estudis i Avaluació del PVIDI
  
- Vocal: el / la cap del Servei de Promoció de la Innovació
  
- Vocal: tècnic / a de l'Agència Valenciana de Ciència i Tecnologia
  
- Secretari/ària: cap de Servei de Gestió d'Investigació de l'Agència Valenciana de Ciència i Tecnologia.
  
La comissió d'avaluació es regirà per les normes establides en el capítol II del Títol II de la Llei de Règim Jurídic de les Administracions Públiques i del Procediment Administratiu Comú.
  
La comissió, a través del seu president, elevarà al subsecretari de l'Oficina de Ciència i Tecnologia la proposta de selecció dels candidats i, si és el cas, les llistes de reserva, en un termini no superior a deu dies.
  
7. Concessió
  
La concessió o la denegació de les ajudes es realitzarà per resolució del subsecretari de l'Oficina de Ciència i Tecnologia. La resolució de concessió es publicarà en el Diari Oficial de la Generalitat Valenciana. La motivació de la resolució que s'adopte quedarà acreditada en l'expedient.
  
El termini màxim per a resoldre les sol·licituds presentades que s'establixen en la present convocatòria serà de tres mesos a partir de la data de publicació d'esta en el Diari Oficial de la Generalitat Valenciana. El còmput d'este termini s'interromprà durant el termini requerit per a l'esmena i la millora de la sol·licitud per la persona interessada. Transcorregut el dit termini sense que s'haja dictat resolució s'entendrà desestimada la sol·licitud, en els termes previstes en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
8. Drets i obligacions dels becaris
  
1. Les beques objecte de la present convocatòria són incompatibles amb el gaudi de qualsevol altra beca per a la mateixa o semblant activitat, ajuda o activitat laboral que supose una semblant activitat o que impedisca el compliment de les obligacions com a becari/ària. La infracció d'esta regla deixarà sense efecte la beca adjudicada.
  
2. La condició de becari/ària no generarà en cap moment una relació laboral amb la Generalitat Valenciana. La condició d'integrant de la borsa de reserva de becaris/àries tampoc generarà en cap moment relació laboral amb la Generalitat Valenciana, ni compromís d'accedir en qualsevol moment a la condició de becari o becària.
  
3. D'acord amb allò disposat en l'article 8.1 del Decret 108/1992, de 6 de juliol, del Govern Valencià, quan la persona beneficiària de la beca siga un empleat/ada de la Generalitat Valenciana, tindrà en compte allò que disposa la Direcció General de la Funció Pública de la Conselleria de Justícia i Administracions Públiques per a permisos i llicències dels empleats/ades de la Generalitat Valenciana.
  
4. Els becaris/àries hauran de presentar la documentació acreditativa del compliment de les seues obligacions fiscals i amb la Seguretat Social i, a més, la documentació acreditativa que tenen cobertura sanitària.
  
5. Si els becaris/àries, com a conseqüència del desplegament de les tasques que han de dur a terme, incorregueren en despeses de desplaçament, pernoctació o restauració, estes els seran indemnitzades en els termes que per al personal de la Generalitat Valenciana i el personal adscrit funcionalment al servei d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de la dita normativa es referirà únicament als conceptes i les quanties que han de ser rescabalats sense que això implique una modificació en la relació jurídica del becari/ària amb l'administració.
  
6. La Subsecretaria de l'Oficina de Ciència i Tecnologia, ordenarà les activitats i establirà la dedicació dels becaris/àries, d'acord amb els criteris i els mitjans disponibles en les àrees o els serveis de la Subsecretaria on es desplegue l'activitat, amb una dedicació total de 40 hores setmanals.
  
7. Finalitzat el termini de la beca i amb l'informe de l'assistència, l'aprofitament i l'aptitud realitzat per cada cap d'àrea o de servei, s'expedirà el certificat corresponent.
  
8. La Subsecretaria de l'Oficina de Ciència i Tecnologia resoldrà les incidències que es produïsquen durant el període de gaudi de les beques, i deixarà sense efecte estes, prèvia audiència de la persona interessada, en el cas que incomplisca sense causa justificada les condicions establides en la present convocatòria, o quan no realitze l'activitat que va motivar la concessió o deixe de reunir els requisits exigits.
  
9. Revocació i rescissió
  
La Subsecretaria de l'Oficina de Ciència i Tecnologia, amb l'expedient previ instruït a este efecte, i amb l'audiència a la persona interessada, es podrà revocar o interrompre el gaudi de la beca si concorreguera alguna de les següents causes:
  
a) Obtenció de l'ajuda sense reunir els requisits requerits en la convocatòria, o per mitjà de falsedat en document públic.
  
b) Incompliment de les obligacions dels becaris/àries establits en el punt huité d'esta convocatòria. A este respecte s'establix un període de prova de tres mesos de duració a l'acabament del qual el cap o la cap de l'àrea corresponent de la Subsecretaria avaluarà l'efectiu compliment per part del becari de les distintes tasques encarregades fins el moment, i es proposarà la seua continuïtat en el gaudi de la beca o bé la seua revocació.
  
c) No incorporar-se a la destinació en la data límit que haguera sigut fixada en la notificació, o per l'abandonament d'esta durant el període de gaudi de la beca.
  
d) La no acceptació de la beca i la no presentació de la documentació que es poguera sol·licitar per a la formalització de la beca en els terminis establits.
  
e) Trobar-se incurs en cap dels supòsits d'incompatibilitat que establix la Llei 53/1984, de 26 de desembre, d'Incompatibilitats del Personal al Servei de les Administracions Públiques (BOE, de 4 de gener de 1985).
  
El beneficiari o la beneficiària haurà de reintegrar, si és el cas, les quantitats rebudes fins el moment de la revocació administrativa de l'atorgament de la beca, així com els corresponents interessos de demora.
  
10. Forma de pagament